पेरिसमा देउसी र भैलो
फ्रान्सको राजधानी पेरिसका नेपालीहरुले शुक्रबार साँझ देउसी भैलो खेलेका छन् । गैर आवासीय नेपाली संघ (एनआरएनए) फ्रान्सको आयोजनामा नेपालीहरुले पेरिसस्थित नेपाली राजदूत दिपक अधिकारीको निवासबाट देउसी भैलो सुरु गरेका हुन् ।
पेरिस — फ्रान्सको राजधानी पेरिसका नेपालीहरुले शुक्रबार साँझ देउसी भैलो खेलेका छन् । गैर आवासीय नेपाली संघ (एनआरएनए) फ्रान्सको आयोजनामा नेपालीहरुले पेरिसस्थित नेपाली राजदूत दिपक अधिकारीको निवासबाट देउसी भैलो सुरु गरेका हुन् ।देउसी भैलो भट्याएर नेपालीले आफूहरुसँगै राजदूत अधिकारीलाई पनि नचाएका थिए । फ्रान्सेली परिवारको धर्मपुत्री बनेकी रिता तामाङ गेराँ पनि देउसी भैलो खेल्न पुगेकी थिइन् । आफू तामाङ परिवारको भएको र आफ्नो जन्मभूमिबारे जानकारी राख्न, रमाउन तिहारको देउसी भैलो खेल्न आएको बताउँदै रिता तामाङ गेराँले भनिन्, 'आफ्नो जन्मथलोका बारेमा जान्न मन लागेर आएकी हुँ । नेपाली संस्कृतिबारे जान्न र यसमा सकेसम्म रमाउन चाहन्छु ।'गैर आवासीय नेपाली संघ फ्रान्सले सन् २००८ देखि पेरिसमा देउसी भैलो कार्यक्रम गर्दै आएको छ ।